अमेरिकी एग्जामनर की रिपोर्ट में बताया गया है, 'इन हीरों का मूल्य काफी ज्यादा है और माल भेजने का ज्यादातर मामला 10 लाख डॉलर से ज्यादा का है. खूबसूरत रंग वाले इन हीरों के साथ सर्टिफिकेशन नहीं होने के बावजूद हीरों और कैरेट के बारे में इनवॉयस और पैकिंग पर्ची में दी गई जानकारी से जांचकर्ताओं को इस बात का भरोसा हुआ कि कुछ 'ऊंचे मूल्य' वाले हीरे की हेराफेरी की गई. हीरे से संबंधित विशेषज्ञ ने भी इस बात की तस्दीक करते हुए कई सौदों में उसी हीरे के इस्तेमाल की आशंका जताई और कहा कि इनवॉयस में बताई गई ऊंची कीमतों को देखते हुए यह कहा जा सकता है कि कई तरह के सौदों में एक ही हीरे का इस्तेमाल किया गया. इसके अलावा, सौदों के समय बाजार की स्थिति के आधार पर विशेषज्ञ का यह भी कहना था कि ऐसी इकाई जो खूबसूरत रंग वाले हीरे के कारोबार के लिए मशहूर नहीं थी, उस कंपनी द्वारा इतनी बड़ी बिक्री के लिए इतने बड़े पैमाने पर ऐसे हीरों का बिजनेस संभव नहीं था.'